– Et historisk gjennombrudd for europeisk skogpolitikk, sier landbruks- og matminister Lars Peder Brekk (Sp). I og med at de 46 deltakerlandene på Forest Europe ministerkonferanse 2011 er enige om å starte forhandlingene, har Norge oppnådd sine mål for formannskapet i organisasjonen. – Bare det å bli enige om å åpne forhandlinger er et betydelig framskritt. Innen internasjonal skogpolitikk snakker vi om et historisk gjennombrudd, sier Brekk. De siste fire årene har Norge hatt ledervervet i Forest Europe.